—

Áirítear 0E001 (“teicneolaíocht”) in Iarscríbhinn IV ach amháin a mhéid a bhaineann siad sin le 0C001 nó leis na hítimí sin de chuid 0C002 a eisiatar ó Iarscríbhinn IV. 1B226 Deighilteoirí leictreamaighnéadacha iseatóp atá deartha le haghaidh ianfhoinsí aonair nó ianfhoinsí iolracha a bhfuil ar a gcumas léas-sruth ianach iomlán 50 mA nó níos mó a sholáthar, nó deighilteoirí leictreamaighnéadacha iseatóp atá feistithe lena samhail d’ianfhoinsí. Nóta: Le 1B226, áirítear deighilteoirí: a. A bhfuil ar a gcumas iseatóip chobhsaí a shaibhriú; b. Ina bhfuil na hianfhoinsí agus na tiomsaitheoirí araon sa réimse maighnéadach agus na cumraíochtaí sin ina bhfuil siad lasmuigh den réimse sin. 1B231 Saoráidí nó gléasra don tritiam, nó an trealamh lena n-aghaidh, mar a leanas: a. Saoráidí nó gléasra chun tritiam a tháirgeadh, a fháil ar ais, a eastóscadh, a thiúchan nó a láimhseáil; b. Trealamh do shaoráidí nó do ghléasra do thritiam, mar a leanas: 1. Aonaid cuisniúcháin hidrigine nó héiliam a bhfuil ar a gcumas fuarú go 23 K (– 250 °C) nó níos lú ná sin, agus dar cumas bainte teasa is mó ná 150 W; 2. Córais chun iseatóip hidrigine a stóráil nó a íonú agus úsáid á baint as hidrídí miotail mar mheán stórála nó íonúcháin. 1B233 Saoráidí nó gléasraí deighilte iseatóp litiam, agus an trealamh lena n-aghaidh, mar a leanas: a. Saoráidí nó gléasra chun iseatóip litiam a dheighilt; b. Trealamh chun iseatóip litiam a dheighilt, mar a leanas: 1. Dlúthcholúin um malartú leacht-leachta, atá saindeartha do mhalgaim de litiam; 2. Caidéil mhearcair nó caidéil malgaim litiam; 3. Ceallaí leictrealaithe do mhalgam litiam; 4. Galaitheoirí do thuaslagáin thiubhaithe hiodrocsaíde litiam. 1C012 Na hábhair seo a leanas: Nóta Teicniúil: Úsáidtear na hábhair seo de ghnáth mar fhoinsí teasa núicléach. b. Neiptiúiniam-237 “a rinneadh a dheighilt roimhe seo” in aon fhoirm. Nóta: Ní rialaítear le 1C012.b. lastais a bhfuil cion neiptiúniam-237 acu arb ionann é agus 1 g nó ar lú ná sin é. 1C233 Litiam atá saibhrithe san iseatóp litiam-6 (6Li) go leibhéal atá níos airde ná an fhliúrse iseatópach nádúrtha is dual dó, agus táirgí nó feistí a bhfuil litiam saibhrithe iontu, mar a leanas: litiam eiliminteach, cóimhiotail, comhdhúile, meascáin a bhfuil litiam iontu, táirgí a mhonaraítear astu, dramhaíl nó fuíoll d’aon cheann dá bhfuil réamhráite. Nóta: Ní rialaítear le 1C233 dáileogmhéadair theirmealonracha. Nóta Teicniúil: Is isteach is amach le 6,5 % den mheáchan (7,5 faoin gcéad den luach adamhach) atá an fhlúirse iseatópach nádúrtha is dual do litiam-6. 1C235 Tritiam, comhdhúile tritiam, meascáin a bhfuil tritiam iontu inar mó an cóimheas idir na hadaimh tritiam in aghaidh hidrigine ná aon pháirt i 1 000 , agus táirgí agus feistí a bhfuil aon cheann dá bhfuil réamhluaite iontu. Nóta: Ní rialaítear le 1C235 táirge ná feiste a bhfuil níos lú ná 1,48 ×103 GBq (40 Ci) tritiam ann. 1E001 “Teicneolaíocht” de réir an Nóta Ghinearálta maidir le Teicneolaíocht, chun trealamh nó ábhair atá sonraithe in 1C012.b. a “fhorbairt” nó a “tháirgeadh”. 1E201 “Teicneolaíocht” de réir an Nóta Ghinearálta maidir le Teicneolaíocht chun earraí atá sonraithe in 1B226, 1B231, 1B233, 1C233 nó 1C235 a “úsáid”. 3A228 Gairis um lascadh, mar a leanas: a. Feadáin catóide fuaire, bídís líonta le gás nó ná bídís, a oibríonn ar an gcuma chéanna le spréachbhearna, ar fíor ina leith na tréithe uile seo a leanas: 1. Tá trí leictreoid nó níos mó acu; 2. Tá ráta buaicvoltais anóide acu arb ionann é agus 2,5 kV nó ar mó ná sin é; 3. Tá ráta buaicshrutha anóide acu arb ionann é agus 100 A nó ar mó ná sin é; agus 4. Tá moill anóide acu arb ionann í agus 10 μs nó ar lú í ná sin; Nóta: Áirítear le 3A228 feadáin gháis Krytron agus feadáin folúis Sprytron. b. Spréachbhearnaí truicearaithe ar fíor ina leith an dá thréith seo a leanas: 1. Tá moill anóide acu arb ionann í agus 15 μs nó ar lú í ná sin; agus 2. Tá siad rátaithe le haghaidh buaicshrutha 500 A nó níos mó; 3A231 Córais ghineadóra neodrón, lena n-áirítear feadáin ag a bhfuil an dá thréith seo a leanas: a. Tá siad deartha chun feidhmiú gan córas le folús seachtrach; agus b. Úsáidtear leo luathú leictreastatach chun imoibriúchán núicléach tritiam-deoitéiriam a spreagadh. 3E201 “Teicneolaíocht” de réir an Nóta Ghinearálta maidir le Teicneolaíocht chun trealamh atá sonraithe in 3A228 nó 3A231 thuas a “úsáid”. 6A203 Ceamaraí agus comhchodanna, cé is moite díobh siúd a shonraítear in 6A003, mar seo a leanas: a. Stríoc-cheamaraí meicniúla um scátháin rothlacha , mar a leanas, agus comhpháirteanna atá saindeartha ina leith: 1. Stríoc-cheamaraí a bhfuil luasanna um scríobh acu ar mó iad ná 0,5 mm in aghaidh an mhicreashoicind; b. Ceamaraí frámaithe meicniúla um scátháin rothlacha, mar a leanas, agus comhpháirteanna atá saindeartha ina leith: 1. Ceamaraí frámaithe a bhfuil rátaí taifeadta acu ar mó iad ná 225 000 fráma in aghaidh an tsoicind; Nóta: In 6A203.a., áirítear i gcomhpháirteanna na gceamaraí sin a n-aonaid leictreonaice shioncronúcháin agus a gcóimeálacha rótair ina bhfuil tuirbíní, scátháin agus imthacaí. 6A225 Trasnamhéadair threoluais chun treoluasanna ar mó iad ná 1 km/s a thomhas le linn eatraimh ama ar lú iad ná 10 micreashoicind. Nóta: Áirítear le 6A225 trasnamhéadair threoluais amhail VISARanna (Córais trasnamhéadair treoluais do fhrithchaiteoir ar bith) agus DLIanna (trasnamhéadair léasar Doppler). 6A226 Brú-bhraiteoirí, mar a leanas; a. Brúthomhsairí turrainge a bhfuil ar a gcumas brúnna ar mó iad ná 10 GPa a thomhas, lena n-áirítear tomhsairí atá déanta as mangainin, as itéirbiam, agus as fluairíd pholaivinilídéine (PVDF)/défhluairíd pholaivinile (PVF2); b. Trasduchtóirí grianchloiche brú do bhrúnna ar mó iad ná 10 GPa.